b'\n_START_ARTICLE_\nIerarhie\n_START_PARAGRAPH_\nO ierarhie (\xc3\xaen Greac\xc4\x83: \xce\xb9\xce\xb5\xcf\x81\xce\xb1\xcf\x81\xcf\x87\xce\xaf\xce\xb1, e derivat de la \xce\xb9\xce\xb5\xcf\x81\xcf\x8c\xcf\x82-ieros, sacru, \xc8\x99i \xce\xac\xcf\x81\xcf\x87\xcf\x89-arho, regul\xc4\x83) este un sistem de ranguri pentru a clasifica oameni \xc8\x99i lucruri, unde fiecare element a sistemului (cu excep\xc8\x9bia celui mai \xc3\xaenalt element) e subordonat unui alt element._NEWLINE_Unul din primii oameni care au utilizat acest termen a fost Pseudo-Dionisie Areopagitul, care a folosit cuv\xc3\xa2ntul \xc3\xaen contextul unei ierarhii celeste \xc8\x99i al unei ierarhii ecleziastice . Aceasta a fost originea defini\xc8\x9biei "domnia preo\xc8\x9bilor". Unele biserici, ca cea Romano-Catolic\xc4\x83 \xc8\x99i cea Ortodox\xc4\x83 au tabele de organizare care sunt "ierarhice" \xc3\xaen sensul modern al cuv\xc3\xa2ntului (tradi\xc8\x9bional, Dumnezeu este zenitul ierarhiilor). Ast\xc4\x83zi acest termen este \xc3\xaentrebuin\xc8\x9bat pentru a denumi sisteme ierarhice similare \xc8\x99i \xc3\xaen alte contexte._NEWLINE_O ierarhie poate uni unit\xc4\x83\xc8\x9bi direct sau indirect, vertical sau orizontal. Unele leg\xc4\x83turi directe \xc3\xaentr-o ierarhie sunt la superiorul t\xc4\x83u, sau la unul din subordona\xc8\x9bii t\xc4\x83i. Leg\xc4\x83turi indirecte, \xc3\xaens\xc4\x83 pot s\xc4\x83 se extind\xc4\x83 "vertical" \xc3\xaen sus sau \xc3\xaen jos pe mai multe c\xc4\x83i \xc3\xaen acea\xc8\x99i direc\xc8\x9bie. Totu\xc8\x99i, toate p\xc4\x83r\xc8\x9bile ierarhiei care nu sunt unite \xc3\xaentr-un mod vertical pot fi unite \xc3\xaentre ele \xc3\xaentr-un mod "orizontal" printr-o cale care merge \xc3\xaen sus p\xc3\xa2n\xc4\x83 la primul superior comun \xc8\x99i apoi \xc3\xaenapoi \xc3\xaen jos. Acest concept este ilustrat de c\xc4\x83tre doi colaboratori, unde nici unul nu este \xc8\x99eful celuilalt, \xc3\xaens\xc4\x83 ambii au un superior \xc3\xaen comun pe un rang mai \xc3\xaenalt._NEWLINE_Orice om cu nivel intelectual mediu \xe2\x80\x93 categorie \xc3\xaen care se \xc3\xaencadreaz\xc4\x83 majoritatea oamenilor \xe2\x80\x93 are \xc3\xaen zestrea sa biologic\xc4\x83 de aptitudini, al\xc4\x83turi de inteligen\xc8\x9b\xc4\x83, principalele calit\xc4\x83\xc8\x9bi sau \xc3\xaensu\xc8\x99iri care \xc3\xaei permit posibilitatea, cel pu\xc5\xa3in teoretic\xc4\x83, s\xc4\x83 ajung\xc4\x83 pe cel mai \xc3\xaenalt nivel social sau profesional._NEWLINE_Evident c\xc4\x83, nu to\xc8\x9bi oamenii ajung \xc3\xaen partea de sus a ierarhiei sociale sau profesionale, deoarece, pentru ob\xc8\x9binerea succesului, pe l\xc3\xa2ng\xc4\x83 factorii biologici, intr\xc4\x83 \xc3\xaen ac\xc8\x9biune o palet\xc4\x83 \xc3\xaentreag\xc4\x83 de cauze de alt\xc4\x83 natur\xc4\x83, care influen\xc8\x9beaz\xc4\x83 sau chiar determin\xc4\x83 reu\xc8\x99ita sau e\xc8\x99ecul fiec\xc4\x83rui individ. Dintre aceste din urm\xc4\x83 cauze, nu trebuie omis hazardul (norocul sau ghinionul) \xc8\x99i, sigur, trebuie luate \xc3\xaen considerare multe altele._NEWLINE_La na\xc8\x99tere, omul normal dob\xc3\xa2nde\xc5\x9fte posibilitatea de a urca p\xc3\xa2n\xc4\x83 \xc3\xaen v\xc3\xa2rful ierarhiei sociale sau profesionale, ori numai p\xc3\xa2n\xc4\x83 \xc3\xaen partea de mijloc a acesteia, dup\xc4\x83 cum poate avea ne\xc8\x99ansa (ghinionul) de a urca pu\xc5\xa3in sau deloc, situ\xc3\xa2ndu-se pe o pozi\xc8\x9bie inferioar\xc4\x83 pe scara social\xc4\x83 sau profesional\xc4\x83._NEWLINE_Printr-o metafor\xc4\x83, am putea spune c\xc4\x83, \xc3\xaen copil\xc4\x83rie, fiecare om este ca un bloc de marmur\xc4\x83 \xc3\xaen interiorul c\xc4\x83ruia se afl\xc4\x83 o minunat\xc4\x83 statuie nefinisat\xc4\x83. Sau, astfel cum spunea Michelangelo, \xc3\xaen\xc4\x83untrul fiec\xc4\x83rui bloc de marmur\xc4\x83 s\xc4\x83l\xc4\x83\xc8\x99luie\xc8\x99te o statuie frumoas\xc4\x83, care poate fi scoas\xc4\x83 la lumin\xc4\x83 prin \xc3\xaendep\xc4\x83rtarea materialului excedentar._NEWLINE_Nu to\xc8\x9bi oamenii au norocul s\xc4\x83 fie \xc8\x99lefui\xc8\x9bi prin educa\xc8\x9bie ori s\xc4\x83 fie ciopli\xc8\x9bi de mediul \xc3\xaen care tr\xc4\x83iesc, astfel c\xc4\x83 r\xc4\x83m\xc3\xa2n simple posibilit\xc4\x83\xc8\x9bi, care nu au beneficiat deloc sau prea pu\xc8\x9bin de factorii cu rol cauzal sau influen\xc8\x9bator \xc3\xaen ceea ce prive\xc8\x99te aducerea la lumin\xc4\x83 a personalit\xc4\x83\xc8\x9bii marcante ce s\xc4\x83l\xc4\x83\xc8\x99luie\xc8\x99te \xc3\xaen corpul oric\xc4\x83rui om normal. \xc3\x8en acest din urm\xc4\x83 caz discut\xc4\x83m fie de cei f\xc4\x83r\xc4\x83 \xc8\x99ans\xc4\x83, fie de nenoroci\xc8\x9bi._NEWLINE_Este momentul preciz\xc4\x83rii potrivit c\xc4\x83reia, faptul c\xc4\x83 o persoan\xc4\x83 se afl\xc4\x83 pe o pozi\xc8\x9bie \xc3\xaenalt\xc4\x83 \xc3\xaen orice domeniu, nu este o certitudine c\xc4\x83 aceasta este \xc3\xaendrept\xc4\x83\xc8\x9bit\xc4\x83 s\xc4\x83 ocupe o astfel de pozi\xc8\x9bie, dup\xc4\x83 cum nici situarea pe un loc inferior nu este o garan\xc8\x9bie c\xc4\x83 cel evaluat nu merit\xc4\x83 mai mult. De multe ori, pozi\xc8\x9bionarea social\xc4\x83 sau profesional\xc4\x83 poate fi nemeritat\xc4\x83 sau, din contra, nedreapt\xc4\x83.'